A **Costa oriental** é unha comarca de Cantabria (España). É de tendencia urbana e turística, e abarca desde Colindres ata o límite con Biscaia (País Vasco), chegando polo sur ata as montañas prelitorais.

A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real.

Concellos
---------

* Castro Urdiales
* Colindres
* Laredo
* Liendo

Características
---------------

Comprende os municipios de Colindres, Laredo, Liendo e Castro Urdiales, a súa capital. Nestes catro municipios a presión demográfica é moi forte e é unha das comarcas onde máis turismo se concentra no verán debido ao gran número de praias que contén. Aínda que pola contra temos que sinalar o enorme crecemento urbanístico nalgúns casos sen respectar a lei de costas ou de protección do medio ambiente. Sirva como exemplo, entre outros que non tiveron o mesmo fin, a urbanización que ha de demolerse en Argoños por sentenza do tribunal superior de xustiza.

Tamén é unha comarca cun gran número de poboación procedente do País Vasco e que está sen empadroar nesta zona de Cantabria, concretamente de Biscaia e máis exactamente Bilbao e poboacións contiguas ao mesmo. Xa que os prezos e especialmente os da vivenda, son máis baratos que en Biscaia e en practicamente 30 minutos pódese estar entrando en Bilbao saíndo desde o punto máis afastado que é Colindres, seguindo a Autovía do Cantábrico.

Todos estes factores fan que a vida encareceuse nos últimos anos enormemente para a xente que ten traballos cos convenios laborais cántabros, o que unido á reconversión industrial que se sufriu a finais dos 80 na zona, fai que as persoas nadas e criadas nesta comarca estean emigrando a outras comarcas de interior ou a outras rexións.

Demografía
----------

| Concellos máis poboados da comarca |
| --- |
| Posición | Concello | Poboación |
| 1º | **Castro Urdiales** | 28.542 |
| 2º | **Laredo** | 13.115 |
| 3º | **Colindres** | 7.235 |
|

A poboación total da comarca alcanza a cifra de 50.124 habitantes, segundo datos do INE do ano 2006. Segundo os datos do mesmo ano, os seus tres municipios máis poboados, de maio a menor, son Castro Urdiales (28.542), Laredo (13.115) e Colindres (7.235); sendo o seu municipio menos poboado Liendo (1.099). Débese apuntar, que a pesar de ser a terceira comarca de Cantabria, tras a área metropolitana de Santander e a conca do Besaya, non dispón dun servizo mínimo como é a conexión ferroviaria, tanto coa capital rexional, Santander, como con Biscaia.

Galería
-------

* A praia de La Salvé, en Laredo.A praia de La Salvé, en Laredo.
* Vista de Laredo e a praia de la Salvé, con Santoña ao fondo.Vista de Laredo e a praia de la Salvé, con Santoña ao fondo.
* Vista de Laredo desde Seña (Limpias).Vista de Laredo desde Seña (Limpias).
* Igrexa de Santa María de la Asunción (Castro Urdiales).Igrexa de Santa María de la Asunción (Castro Urdiales).
* A praia de Brazomar en Castro Urdiales.A praia de Brazomar en Castro Urdiales.
* Concello de Castro Urdiales.Concello de Castro Urdiales.
* Monumento na praza do Quinto Centenario (Colindres).Monumento na praza do Quinto Centenario (Colindres).
* A ponte de Treto, entre Colindres e Bárcena de Cicero.A ponte de Treto, entre Colindres e Bárcena de Cicero.
* Panorámica de Colindres.Panorámica de Colindres.
* Barcos no porto de Colindres.Barcos no porto de Colindres.

Notas
-----

1. ↑  Lei 8/1999, de 28 de abril, de comarcas da Comunidade Autónoma de Cantabria.  Arquivado 12 de decembro de 2009 en Wayback Machine.

Véxase tamén
------------

| * v
* c
* e
Comarcas de Cantabria |
| --- |
| 
Asón-Agüera · 
Besaya · 
Campoo-Los Valles · 
Costa Occidental · 
Costa Oriental · 
Liébana · 
Saja-Nansa · 
Santander · 
Trasmiera · 
Valles Pasiegos
 | Bandeira de Cantabria |

|  |  |
| --- | --- |
| Control de autoridades | 
* Wd: Q2606839
* OSM: 2910403

 |